als_Latn dik_Latn sag_Latn
Thellohet gropa e buxhetit, 19.7 mld lekë të ardhura më pak se plani
Gropa e të ardhurave në buxhetin e shtetit është thelluar edhe më tej, dhe këtë e tregojnë edhe të dhënat zyrtare të Ministrisë së Financave. Në raportin paraprak të treguesve fiskalë të 2015 nga Ministria e Financave, rezulton se dështimi tek të ardhurat ka qenë jashtë çdo parashikimi.
Plani i rishikuar në dhjetor të 2015 dhe fakti me të cilin u mbyll realizimi, është me një diferencë prej 19.7 miliardë lekë. Të ardhurat nga tatimet dhe Doganat kanë një mosrealizim 13.1 miliardë lekë.
Tatimi bie mbi të ardhurat personale dhe taksat e tjera janë zërat që shkojnë në disa dhjetëra milionë dollarë krahasuar me planin e parashikuar në aktin normativ.
Shpenzimet kapitale kanë një mosrealizim me 1.7 miliardë lekë. Në fund të dhjetorit shpenzimet për investime ishin 59.4 miliardë lekë, kurse plani ishte për 61.2 miliardë lekë.
Defiçiti ka pësuar një kërcim të çuditshëm në dhjetor, kur në nëntor ishte 25 miliardë lekë në dhjetor ky zë u mbyll me 52 miliardë lekë.
als_Latn als_Latn als_Latn als_Latn als_Latn als_Latn